Drink Cincy Tee|Cincy Shirts|Funny Cincinnati Pop Culture & Beer Tees
Home Beer Drink Cincy Ohio
When you drink Cincy, do it in style with this awesome tee.
Cincinnati Bockfest 2018 Glee Club Hoodies | TeePublic
Glee Club Hoodies
Browse › Glee Club › Hoodies
Main Tag Glee Club Hoodie
Greendale Glee Club Hoodie
Harmony | Cute A Cappella Design Hoodie
I Love Acappella Hoodie
Vintage Acappella Microphone Hoodie
Retro Vintage Acappella Icon Hoodie
Acappella Nerd Hoodie
Llamacappella | Funny Acappella Design Hoodie
Sing A Song Hoodie Video en foto’s: ŉ Eerste seevakansie vir Frank en Lettie | Maroela Media
Video en foto’s: ŉ Eerste seevakansie vir Frank en Lettie
Frank en Lettie se eerste seevakansie (Foto: Beulah Cronjé)
Toe die vliegtuig anderdag oor die see vlieg, het die 69-jarige Frank en die 56-jarige Lettie – onderskeidelik ŉ huishulp en ŉ tuinier van Pretoria – se lewe albei handomkeer verander.
Die wêreld was skielik groter as voorheen – en die God wat hulle dien, het Hom nog nooit op só ŉ kleurryke manier openbaar nie.
Só het Beulah Cronjé van Pretoria Vrydag aan Maroela Media vertel oor Frank en Lettie, wat al sowat 11 jaar vir haar en haar man, Chris, werk, se eerste seevakansie.
Cronjé vertel sy en Chris het onlangs besluit om hulle met vakansie na Jeffreysbaai in Port Elizabeth te neem om “hulle wêreld bietjie groter te maak”.
Dié twee, wat nié getroud is nie, het al deel van die huisgesin geword, maar het onlangs die eerste keer in hul lewe ŉ vliegrit aangedurf en die “grootheid van die see” beleef. Cronjé vertel sy sou dié ervaring vir niks ter wêreld verruil nie.
“Hulle het so deel van ons lewe geraak in die afgelope 11 jaar dat ons werklik iets spesiaals vir hulle wou doen. Ek en my man het besluit op die seevakansie omdat hulle nog nooit by die see was nie – die meeste van ons aanvaar dit as so vanselfsprekend, maar vir ander mense is dit die grootste geskenk,” sê sy.
Hulle het sommer na Jeffreysbaai gevlieg. Cronjé sê sy het in haar ganse lewe nog nooit só ŉ onstuimige vlug beleef nie. “Siestog; toe was dit nog hulle eerste keer ook. Hulle was albei baie bang. Frank het gesê sy maag het in sy keel gaan sit. Toe hy net dink ons is nou hoog genoeg in die lug, toe bly die vliegtuig styg. Dan sê hy: ‘Maar ons is mos nou hoog genoeg!’ En dan styg die vliegtuig nog bietjie. Lettie het my net so gekyk en gesê: ‘Hierdie man wat bestuur, bestuur nie mooi nie. Hulle moet iemand anders kry om te bestuur.’”
Sy vertel selfs die reën het nié ŉ demper geplaas op Frank en Lettie se opgewondenheid om die see die heel eerste keer te beleef nie. “Jy kan nie die see van die huis af sien van waar ons woon nie omdat dit toegebou is. Ons het dus begin stap, en toe ons so om die draai kom en die see sy kop uitsteek, toe skree Lettie: ‘Daar is hy!’ En toe kyk Frank net so gefassineerd na die see, en vra: ‘Loop hy dan nou net vanself so?’ Dit was wonderlik. Daar is ŉ skoonheid aan hul onskuldige opgewondenheid. Lettie het gesê dis die Here wat dié waters so woel – dit sal my altyd bybly.”
Cronjé sê sy kan nie hulle tevredenheid oor wat hulle beleef het in woorde omskryf nie. “Ons het op die strand gaan stap en skulpies opgetel. Ons het roomys geëet en selfs in die see gaan swem. Maar wat ons die meeste gedoen het, was lag. Hulle het gelag – vir hulself en vir mekaar. Hulle het soms net in verwondering gestaan en kyk na hoe die seewater in- en uitspoel en na hoe die branders oor die rotse breek. Ons het weggehardloop vir branders wat te vinnig uitgespoel het en baie gespot met mekaar. Dit was wonderlik.”
Sosialemediagebruikers het Cronjé intussen vir dié daad geloof. Haar inskrywing op Facebook is meer as 13 000 keer ge-“like” en bykans 4 000 keer gedeel.
“Ag, dis nie wat ek wou gehad nie – dis wonderlik dat mense die mooi daarin raaksien, ek is dankbaar daaroor, maar wat my hart selfs blyer maak, is dat ek iets vir Frank en Lettie kon beteken. Dít gaan ek vir altyd dankbaar in my hart bêre,” sê sy.
Frank by Jeffreysbaai (Foto: Beulah Cronjé)
Lienkie · 12 maande gelede
Wat ‘n pragtige storie om te lees, dit het sommer ‘n glimlag op my gesig gesit, daar is nog mense wat omgee. Well done Beulah. Daardie mensies het dit baie geniet en waardeer.
Mooi gebaar! As mense, wie ook al dit is, goed is vir jou, beloon hulle in oordaad.
Sjoe, die trane loop oor hierdie mooi storie. ‘n Pragtige bewys dat ons land se mense nog lief is vir mekaar.
Ek is skoon aangedaan. Julle sal geseend wees.
Te dierbaar xx
Kyk-nou-net · 12 maande gelede
Francie · 12 maande gelede
Maak mens se hart warm . Mooi so, julle is ‘n inspirasie vir almal wat julle storie lees.
Yolanda · 12 maande gelede
Wel gedaan , deur die videos te kyk kon ek amper die oomblik saam met julle beleef. Memories is die beste persent!! Geseende Kersfees vir julle almal!! Groete uit n groen NZ
Luister · 12 maande gelede
Te oulik. Hulle het seker seewater huistoe geneem. :-)